Igualtat destaca l'alta participació en la presentació del taller de Krav Maga
18 de novembre 2019

![](/media/3qzk4dag/57-image002.png)  
  

El Club de Lluita Camp de Morvedre, amb la col·laboració de la regidoria d'Igualtat, va inaugurar el dissabte 16 de novembre el taller de Krav Maga, dins del projecte ‘Igualtat és llibertat’. L'acte va comptar amb una alta participació de més de 50 dones inscrites per a aprendre tècniques de defensa personal.

El taller va comptar amb la participació de l'alcalde de Sagunt, Darío Moreno, del regidor d'Esports, Javier Raro; de Laura Sánchez de l'Àrea de la Dona; de l'equip de treball del Club de Lluita Camp de Morvedre; del seu instructor, Fernando Bazataquí, i de la directora del projecte, María José Gómez.

![](/media/dgbplkdv/57-image001.png)  

Es van desenvolupar activitats de simulació d'estrés i la recreació de situacions que poden donar-se en el dia a dia. Tot des d'una perspectiva de gènere, per al foment de valors com l'empatia, el respecte i la igualtat amb l'objectiu de lluitar contra la naturalització i la invisibilitat de la violència cap a les dones, alhora que es practica esport i es fomenten els valors que aporten les tècniques de defensa personal del Krav Maga. A més, Lucía Benet, campiona d'Espanya de Gi-Grappling, va oferir la demostració de com derrocar, en una situació d'estrés, a un atacant directe i superior en pes.

Darío Moreno, en primer lloc, va donar les gràcies al club per participar una vegada més en este taller d'autodefensa. «**Quan parlem d'igualtat parlem d'educació, de bandejar tota la violència masclista de la nostra societat, però també hem de parlar d'apoderar les dones, que se senten físicament apoderades i que senten eixa confiança per a poder reaccionar en qualsevol tipus de situació**», ha assegurat. Finalment, Moreno ha animat la gent a participar en este tipus de tallers «**que considerem molt positius per a la nostra societat**».​

![](/media/a3hf25uf/57-image003-1.png)  
​

*   [](http://www.facebook.com/sharer.php?u=https://aytosagunto.es/va/actualitat/igualtat-destaca-l-alta-participacio-en-la-presentacio-del-taller-de-krav-maga/ "Facebook")
*   [](http://twitter.com/share?url=https://aytosagunto.es/va/actualitat/igualtat-destaca-l-alta-participacio-en-la-presentacio-del-taller-de-krav-maga/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/igualtat-destaca-l-alta-participacio-en-la-presentacio-del-taller-de-krav-maga/ "Linked In")
*   [](mailto:?body=https://aytosagunto.es/va/actualitat/igualtat-destaca-l-alta-participacio-en-la-presentacio-del-taller-de-krav-maga/)